CELEX: C2004/228/84
Language: sk
Date: 2004-09-11 00:00:00
Title: Rozsudok Súdu prvého stupňa z 24. júna 2004 vo veci T-190/02, Anita Jannice Osterholm proti Komisii Európskych spoločenstiev (Zamestnanecká žaloba — Skrátenie ročnej dovolenky z dôvodu neprítomnosti na pracovisku — Lehoty — Absencia záujmu na výsledku konania — Neprípustnosť)

11.9.2004   
            
            
               SK
            
            
               Úradný vestník Európskej únie
            
            
               C 228/38
            
         
      ROZSUDOK SÚDU PRVÉHO STUPŇA
   
   z 24. júna 2004
   vo veci T-190/02, Anita Jannice Osterholm proti Komisii Európskych spoločenstiev (1)
   
   (Zamestnanecká žaloba - Skrátenie ročnej dovolenky z dôvodu neprítomnosti na pracovisku - Lehoty - Absencia záujmu na výsledku konania - Neprípustnosť)
   (2004/C 228/84)
   Jazyk konania: francúzština
   Vo veci T-190/02, Anita Jannice Osterholm, bytom v Štokholme (Švédsko), v zastúpení: J. R. Iturriagagoitia Bassas, advokát, proti Komisii Európskych spoločenstiev (splnomocnení zástupcovia: J. Currall a V. Joris, substitút, A. Dal Ferro, ktorí si zvolili adresu pre doručovanie v Luxemburgu), predmetom ktorej je zrušenie rozhodnutia Komisie o skrátení ročnej dovolenky žalobkyne z dôvodu neprítomnosti na pracovisku medzi 8. a 31. júlom 2000, Súd prvého stupňa v zložení: predseda J. Azizi, sudcovia M. Jaeger a F. Dehousse, tajomník: I. Natsinas, referent, vyhlásil dňa 24. júna 2004 rozsudok, ktorého výrok znie:
   
               1.
            
            
               Žaloba je neprípustná.
            
         
               2.
            
            
               Žiadny z účastníkov nemá právo na náhradu trov konania.
            
         
      (1)  Ú. v. ES C 202 z 24.8.2002